**Krisztián Nagy** (s. 28. kesäkuuta 1994 Budapest, Unkari) on unkarilainen jääkiekkoilija, joka pelasi kauden 2022–2023 Erste Ligan unkarilaisessa Budapest Jégkorong Akadémiassa. Hän on pelipaikaltaan keskushyökkääjä, mutta Nagy osaa pelata myös laidassa.

Ura
---

### Seuraura

Nagy aloitti jääkiekkoilun kotikaupungissaan Budapestissä. Hän pelasi kaudella 2008–2009 MAC Budapestin junioreissa ja kauden 2009–2010 suurimmaksi osaksi Újpesti Jégkorong Akadémian B-nuorissa. Nagy voitti koko Unkarin B-nuorten sarjan piste- ja maalipörssin tehoilla 26+14=40. Kaudeksi 2010–2011 hän siirtyi vain 16-vuotiaana Suomeen ja TUTO Hockeyn organisaatioon. Nagy pelasi kauden suurimmaksi osaksi seuran B-nuorissa. Kaudeksi 2011–2012 hän siirtyi Kalevan Pallon B-nuoriin.

Kesällä 2012 Nagy harjoitteli KalPan A-nuorten mukana, mutta hän palasi kaudeksi 2012–2013 kuitenkin kotimaahansa ja siirtyi monikansallisen MOL Ligan Miskolci Jegesmedve JSE:hen. Nagy teki miesten pääsarjadebyyttinsä 21. syyskuuta 2012 vieraissa romanialaista HSC Csíkszeredaa vastaan. Ensimmäisen pääsarjamaalinsa hän teki kymmenennessä ottelussaan 12. lokakuuta 2012 ylivoimalla vieraissa Dunaújvárosi Acélbikákia vastaan. Kaikkiaan Nagy pelasi tulokaskautensa aikana 42 runkosarjaottelua tehopistein 7+10=17 ja neljä playoff-ottelua tehden yhden syöttöpisteen. Hänet valittiin kauden päätteeksi MOL Ligan vuoden tulokkaaksi.

Kaudeksi 2013–2014 Nagy sirtyi Yhdysvaltoihin NAHL-junioriliigan Minot Minotaurosiin, mutta kesken kauden, tammikuussa 2014 hän siirtyi kuitenkin WSHL-liigan El Paso Rhinosiin, jossa Nagy voitti kauden päätteeksi Thorne Cupin. Kaudeksi 2014–2015 Nagy palasi kotimaahansa Miskolci Jegesmedve JSE:n joukkueeseen. Hän voitti sekä MOL Ligan mestaruuden että Unkarin-mestaruuden.

Nagy siirtyi kaudeksi 2015–2016 jatkamaan MOL Ligan pelejään aiempaan junioriseuraansa MAC Budapestiin. Hän teki pääsarjauransa ensimmäisen kypärätempun 9. lokakuuta 2015 Ferencvárosi TC:tä vastaan. Hänen toinen maalinsa jäi ottelun voittomaaliksi ja kolmannella osumallaan Nagy viimeisteli MAC:lle 5–2-loppulukemat vastustajan tyhjään maaliin. Hän sijoittui 101 minuutillaan koko liigan jäähypörssissä kahdeksanneksi. Nagy eteni MAC:n kanssa lopulta aina MOL Ligan finaaleihin saakka, mutta mestaruuden vei lopulta kuitenkin DVTK Jegesmedvék otteluvoitoin 4–0. Kaudella 2016–2017 hän oli tehoilla 23+27=50 joukkueensa paras maalintekijä ja toiseksi paras pistemies sukunimikaimansa Gergő Nagyn jälkeen. Nagy jakoi koko MOL Ligan maalipörssin kahdeksannen sijan Újpesti TE:n Andrej Hebarin ja Dunaújvárosi Acélbikákin Tihamér Beczen kanssa sekä pistepörssin kymmenennen sijan Dunarea Galatin Ondrej Rusnákin kanssa. Hän voitti myös koko liigan tehotilaston lukemalla +42. Nagy eteni MAC:n kanssa jälleen finaaleihin, mutta mestaruuden vei taas kuitenkin DVTK Jegesmedvék otteluvoitoin 4–1. Kaudella 2017–2018 hän voitti sekä Erste Ligan (ent. MOL Liga) mestaruuden että Unkarin-mestaruuden.

Kaudeksi 2018–2019 MAC Budapest siirtyi MAC Újbuda-nimeen ja siirtyi pelaamaan Slovakian Extraligaan. Nagy pelasi siellä ensimmäisellä kaudellaan 54 runkosarjaottelua tehopistein 11+20=31 ja viisi playoff-ottelua ilman tehopisteitä. Kaudella 2019–2020 hän pelasi MAC:n lisäksi myös yhden Erste Ligan ottelun lainalla HK Budapestissä. Kaudeksi 2020–2021 joukkue palasi pelaamaan Erste Ligaan koronaviruspandemian tuomien haasteiden vuoksi. Nagy oli MAC:n kolmanneksi paras pistemies tehoilla 16+26=42, joilla hän sijoittui liigan pistepörssissä kymmenenneksi. Nagy voitti myös joukkueen sisäisen tehotilaston lukemalla +21.

Nagy siirtyi kaudeksi 2021–2022 vuoden mittaisella sopimuksella Mestis-joukkue Savonlinnan Pallokerhoon. Hän pelasikin vuoden SaPKossa ja oli joukkueensa neljänneksi paras pistemies. Nagy palasi kaudeksi 2022–2023 Savonlinnasta Erste Ligan MAC:iin.

### Maajoukkueura

Nagy pelasi alle 18-vuotiaiden I-divisioonan MM-kilpailuissa vuonna 2011 ja IB-divisioonan MM-kilpailuissa vuonna 2012. Jälkimmäisessä turnauksessa Nagy oli tehoilla 4+2=6 Unkarin paras pistemies ja maalintekijä. Hän voitti myös koko turnauksen jäähypörssin 34 minuutillaan.

Nagy pelasi myös alle 20-vuotiaiden IIA-divisioonan MM-kilpailuissa vuosina 2013 ja 2014, joista jälkimmäinen turnaus päättyi kultaan ja sarjanousuun IB-divisioonaan sekä ensimmäinen turnaus hopeaan. Vuoden 2013 turnauksessa hän oli kuudella osumallaan Unkarin paras pistemies ja Nagy jakoi koko turnauksen maalipörssin voiton Alankomaiden Danny Stempherin kanssa.

Nagy on edustanut Unkaria MM-kilpailuissa vuonna 2016 ja 2023. Joukkue kuitenkin putosi vuoden 2016 turnauksen päätteeksi takaisin IA-divisioonaan, jossa hän on edustanut maataan vuosina 2013, 2014, 2015, 2017, 2018 ja 2019. Vuoden 2015 turnaus päättyi hopeaan sekä sarjanousuun A-sarjaan ja vuoden 2013 turnaus päättyi pronssiin. Vuoden 2019 turnauksessa Nagy voitti Unkarin sisäisen tehotilaston lukemalla +2. Hän pelasi myös Pyeongchangin olympiakisojen 2018 ja Pekingin olympiakisojen 2022 karsinnoissa. Yhteensä Nagy on pelannut 108 maaottelua tehopistein 12+17=29.

Pelityyli
---------

SaPKon päävalmentaja Niko Erosen mukaan Nagy on tunnollinen kahden suunnan pelaaja, jolla on myös valtavasti potentiaalia tehdä tulosta hyökkäyspäässä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | TUTO Hockey | B2-SM Q | 2 | 1 | 1 | 2 | 0 | – | – | – | – | – | U18d1 | 4 | 0 | 0 | 0 | 8 |
|  | TUTO Hockey | B-SM Q | 8 | 2 | 1 | 3 | 6 | – | – | – | – | – |
|  | TUTO Hockey | B-II-div. | 16 | 8 | 7 | 15 | 32 | – | – | – | – |
| 2011–2012 | KalPa | B-SM Q | 7 | 0 | 1 | 1 | 8 | – | – | – | – | – | U18d1 B | 5 | 4 | 2 | 6 | 34 |
|  | KalPa | B-SM | 28 | 9 | 7 | 16 | 20 | 3 | 0 | 0 | 0 | 8 |
|  | KalPa-Team | A-II-div. | 2 | 1 | 0 | 1 | 27 | – | – | – | – | – |
| 2012–2013 | Miskolci Jegesmedve JSE | MOL Liga | 42 | 7 | 10 | 17 | 32 | 4 | 0 | 1 | 1 | 2 | JMMd2 A | 5 | 6 | 0 | 6 | 18 |
|  |  |  |  |  |  |  |  |  |  |  |  |  | MMd1 A | 5 | 0 | 1 | 1 | 4 |
| 2013–2014 | Minot Minotauros | NAHL | 24 | 0 | 6 | 6 | 16 | – | – | – | – | – | JMMd2 A | 5 | 2 | 1 | 3 | 6 |
|  | El Paso Rhinos | WSHL | 15 | 17 | 9 | 26 | 31 | 2 | 0 | 1 | 1 | 0 | MMd1 A | 5 | 0 | 0 | 0 | 2 |
| 2014–2015 | Miskolci Jegesmedve JSE | MOL Liga | 35 | 5 | 8 | 13 | 24 | 7 | 0 | 2 | 2 | 4 | MMd1 A | 5 | 0 | 1 | 1 | 0 |
| 2015–2016 | MAC Budapest | MOL Liga | 45 | 16 | 23 | 39 | 101 | 11 | 4 | 4 | 8 | – | OQ | 3 | 0 | 2 | 2 | 2 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 2 |
| 2016–2017 | MAC Budapest | MOL Liga | 39 | 23 | 27 | 50 | 44 | 15 | 5 | 8 | 13 | 6 | MMd1 A | 5 | 0 | 0 | 0 | 8 |
| 2017–2018 | MAC Budapest | EL | 36 | 13 | 20 | 33 | 70 | 6 | 1 | 1 | 2 | 8 | MMd1 A | 5 | 0 | 0 | 0 | 4 |
| 2018–2019 | MAC Újbuda | SloEL | 54 | 11 | 20 | 31 | 42 | 5 | 0 | 0 | 0 | 0 | MMd1 A | 5 | 0 | 1 | 1 | 0 |
| 2019–2020 | MAC Újbuda | SloEL | 44 | 5 | 12 | 17 | 12 | – | – | – | – | – |
|  | HK Budapest | EL | 1 | 0 | 0 | 0 | 0 | – | – | – | – | – |
| 2020–2021 | MAC Újbuda | EL | 36 | 16 | 26 | 42 | – | 5 | 1 | 2 | 3 | – |
| 2021–2022 | SaPKo | Mestis | 48 | 9 | 19 | 28 | 51 | – | – | – | – | – | OQ | 3 | 0 | 0 | 0 | 4 |
| 2022–2023 | Budapest Jégkorong Akadémia HC | EL | 26 | 11 | 11 | 22 | 4 | 11 | 2 | 3 | 5 | 0 | MM | 5 | 0 | 0 | 0 | 2 |
| 2 kautta | yhteensä | SloEL | 98 | 16 | 32 | 48 | 54 | 5 | 0 | 0 | 0 | 0 |
| 8 kautta | yhteensä | MOL/Erste Liga | 260 | 91 | 125 | 216 | 275 | 59 | 13 | 21 | 34 | 20 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Krisztián Nagy**.
* Krisztián Nagy The Internet Hockey Databasessa (englanniksi)
* Krisztián Nagy Eurohockey-sivustolla (englanniksi)
* Krisztián Nagy *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Krisztián Nagy *Elite Prospects*. Everysport Media Group AB.  (englanniksi)
2. ↑  Elite Prospects - Hungary U18 Stats 2009-2010 *eliteprospects.com*. Everysport Media Group AB. Viitattu 19.8.2021. (englanniksi)
3. ↑  KalPan A-nuorten kesäharjoitusryhmä nimetty, Jaakko Uhlbäck mukaan valmennustiimiin. *kalpa.fi*. KalPa Hockey Oy. Viitattu 19.8.2021.
4. ↑  Game detail: 21 Sep 2012, HSC Csíkszereda - Miskolci JJSE *Eurohockey.com*.  21.9.2012. European Ice Hockey Online AB & eSports.cz s.r.o. Viitattu 19.8.2021. (englanniksi)
5. ↑  Game detail: 12 Oct 2012, Dunaújvárosi Acélbikák - Miskolci JJSE *Eurohockey.com*.  21.9.2012. European Ice Hockey Online AB & eSports.cz s.r.o. Viitattu 19.8.2021. (englanniksi)
6. ↑  Game detail: 09 Oct 2015, MAC Budapest - Ferencvárosi TC-Telekom *Eurohockey.com*.  9.10.2015. European Ice Hockey Online AB & eSports.cz s.r.o. Viitattu 19.8.2021. (englanniksi)
7. ↑  Elite Prospects - MOL Liga Stats 2015-2016 *eliteprospects.com*. Everysport Media Group AB. Viitattu 19.8.2021. (englanniksi)
8. ↑  Elite Prospects - MOL Liga Stats 2016-2017 *eliteprospects.com*. Everysport Media Group AB. Viitattu 19.8.2021. (englanniksi)
9. ↑  Elite Prospects - Erste Liga Stats 2020-2021 *eliteprospects.com*. Everysport Media Group AB. Viitattu 19.8.2021. (englanniksi)
10. ↑  Elite Prospects - MAC HKB Újbuda *eliteprospects.com*. Everysport Media Group AB. Viitattu 19.8.2021. (englanniksi)
11. 1 2  Unkarin maajoukkuehyökkääjä Nagy SaPKoon, puolustukseen myös kaksi uutta pelaajaa *Jatkoaika.com*.  4.6.2021. Jatkoaika r.y. Viitattu 19.8.2021.
12. ↑  MAC: Nagy Krisztián visszatér Finnországból *NSO*.  10.6.2022. Viitattu 18.5.2023. (unkariksi)
13. ↑  Elite Prospects - Hungary U18 *eliteprospects.com*. Everysport Media Group AB. Viitattu 19.8.2021. (englanniksi)
14. ↑  Elite Prospects - Hungary U20 *eliteprospects.com*. Everysport Media Group AB. Viitattu 19.8.2021. (englanniksi)
15. ↑  Elite Prospects - Award - U20 WJC (D2A) Most Goals *eliteprospects.com*. Everysport Media Group AB. Viitattu 19.8.2021. (englanniksi)
16. ↑  Elite Prospects - Hungary *eliteprospects.com*. Everysport Media Group AB. Viitattu 19.8.2021. (englanniksi)